จงบอกเหตุการณ์ที่เกิดขึ้น เป็นข้อๆ เกี่ยวกับ GDP ของประเทศไทยที่จะกลับไปติดลบอีกรอบในปี 2021
1. สภาพัฒน์เปิดเผยตัวเลข GDP ปี 2020 พบว่า หดตัว -6.1% ซึ่งถือเป็นตัวเลขที่ต่ำสุดในรอบ 22 ปีนับจากวิกฤตต้มยำกุ้ง สาเหตุหลักมาจากการระบาดของโควิด-19 ที่ส่งผลกระทบต่อภาคการท่องเที่ยว และเศรษฐกิจภายในประเทศ

2. ปลายเดือน ธ.ค. 2020 กนง. ประมาณการเศรษฐกิจไทยปี 2021 คาดว่าจะฟื้นตัว 3.2% สาเหตุหลักมาจากการปรับลดคาดการณ์จำนวนนักท่องเที่ยวต่างชาติ ซึ่งเดิมคาดว่าจะอยู่ที่ 9 ล้านคน แต่ประมาณการใหม่ปรับลดลงมาอยู่ที่ 5.5 ล้านคน จุดสำคัญคือ กนง. มองว่า จะเริ่มเห็นนักท่องเที่ยวต่างชาติเริ่มเดินทางเข้ามาในประเทศช่วงครึ่งปีหลังของปี 2021

3. พบเจอการระบาดของโควิด-19 ระลอกใหม่ กนง. ก็ปรับลดประมาณการเศรษฐกิจไทยลงอย่างต่อเนื่อง เดือนม.ค. 2021 ปรับลดเหลือ 2.8% เดือนเม.ย. 2021 ปรับลดเหลือ 2.3% จนมาเดือนมิ.ย. 2021 ออกมาคาดการณ์ว่าเศรษฐกิจไทยจะโตเหลือ 1.8%

4. ไม่ใช่แค่ กนง. ที่มองเห็นความเสี่ยงขาลงของเศรษฐกิจไทย เพราะเมื่อสิ้นเดือน ก.ค. 2021 สำนักงานเศรษฐกิจการคลัง กระทรวงการคลัง แถลงข่าวประมาณการเศรษฐกิจไทยปี 2021 ว่า “เศรษฐกิจไทยคาดว่าจะขยายตัวที่ 1.3%”

5. ศูนย์วิจัยกสิกรไทย ออกรายงานเมื่อวันที่ 19 ก.ค. 2021 ว่า การปรับลดประมาณการเศรษฐกิจไทยจะโตแค่ 1% จากเดิมคาด 1.8% โดยให้เหตุผลว่า การระบาดของไวรัสโควิด-19 มีความรุนแรงขึ้น กระทบธุรกิจ-จ้างงาน ลามฉุดกำลังซื้อ-ความเชื่อมั่นผู้บริโภค

6. วันที่ 2 ส.ค. 2021 วิจัยกรุงศรี คาดการณ์ GDP จะขยายตัว 1.2% ผลกระทบจากการระบาดของ COVID-19 ที่รุนแรงและยาวนานกว่าคาด และจากแบบจำลองชี้ว่าจำนวนผู้ติดเชื้อใหม่รายวันจะลดลงต่ำกว่า 1,000 ราย ในเดือนพฤศจิกายน 2021 สะท้อนมาตรการควบคุมยังคงดำเนินต่อไปจนถึงเดือนตุลาคม 2021 แปลว่า กิจกรรมทางเศรษฐกิจภายในประเทศจะยังคงซบเซาไปสักระยะ

7.  วันที่ 4 ส.ค. 2021 มีการประชุม กนง. โดยคณะกรรมการฯ มีมติ 4 ต่อ 2 เสียง ให้คงอัตราดอกเบี้ยนโยบายไว้ 0.50% ขณะที่ 2 เสียง เห็นควรให้ลดอัตราดอกเบี้ยนโยบายลง 0.25% แสดงให้เห็นว่า ในมุมมองผู้กำหนดนโยบายก็เห็นความเสี่ยงขาลงของเศรษฐกิจ

8. สำนักวิจัยทั้งภาครัฐฯ และเอกชนแข่งกันปรับลดเป้า GDP ลงมาเรื่อย ๆ แม้แต่แบงก์ชาติก็มองว่า ปี 2021 มีโอกาสโตได้น้อยกว่า 1% สะท้อนออกมาที่ตลาดหุ้นไทย โดย SET Index ทำจุดสูงสุดของปีไว้ที่ 1,642 จุด เมื่อกลางเดือนมิ.ย. 2021 ก็แกว่งตัวเป็น Sideway Down มาตลอด จนอยู่ต่ำกว่า 1,550 จุด

9. นับตั้งแต่ต้นปี 2021 ต่างชาติขายสุทธิในตลาดไทยมาแล้ว 100,000 ล้านบาท เป็นเหตุผลที่เห็นค่าเงินบาทอ่อนค่ารุนแรง ต่ำกว่า 30 บาท/ดอลล่าร์ เมื่อเดือนก.พ. 2021 อ่อนมาขึ้นมาที่ 33.47 บาท/ดอลล่าร์

10. ดัชนี SET บวกไปถึง 61.75% ขณะที่ SET50 และ SET100 บวกได้แค่ 8.01% และ 10.30% ตามลำดับ สะท้อนว่า เป็นหุ้นเล็กที่พยุงตลาดให้ยังยืนเหนือ 1,500 จุด รวมถึงหุ้นกลุ่มส่งออกที่ยังพอได้ประโยชน์จากค่าเงินบาท

11. ความเสี่ยงข้างหน้าที่น่ากังวล คือ นอกจากจะกระทบภาคการท่องเที่ยว และการบริโภคแล้ว ยังมีความเสี่ยงไปสะดุดที่ภาคการผลิตด้วย เพราะตัวเลขผู้ติดเชื้อที่อยู่ในระดับสูงในจังหวัดที่เป็นที่ตั้งของนิคมอุตสาหกรรม ทำให้เกิดการชะลอกำลังการผลิต และการกระจายวัคซีนไปยังจังหวัดเหล่านี้เป็นการกระจายตามสัดส่วนมากกว่าการให้ความสำคัญกับเศรษฐกิจในภาพรวม

12. งานวิจัยหลายงานวิจัยเกี่ยวกับไวรัสโควิด-19 สายพันธุ์เดลต้า ชี้ให้เห็นว่า ถึงแม้จะฉีดวัคซีนครบโดสไปแล้ว ก็ยังจำเป็นที่ประชาชนยังต้องฉีด Booster Shot อยู่ เป็นอีกปัญหาที่ทำให้ไทยจัดหาวัคซีนมาให้ได้ตามเป้าของภาครัฐฯ ยังไม่ได้ เพราะมีการกักตุนวัคซีนของฝั่งประเทศผู้ผลิตเอาไว้ฉีดคนในประเทศตัวเอง

13. แต่ทางสหรัฐฯ ปธน.โจ ไบเดน ออกมาแถลงว่า ปลายเดือน ส.ค. 2021 สหรัฐฯ จะเริ่มทยอยจัดส่งวัคซีน Pfizer อีก 500 ล้านโดสให้กับ 100 ประเทศที่มีรายได้ต่ำ

14. ฝั่งจีน ปธน. สี จิ้นผิง ออกมาประกาศว่าจะบริจาควัคซีนให้ทั่วโลก 2 พันล้านโดสภายในปี 2021 และจะบริจาคเงินจำนวนราว 3,330 ล้านบาทให้กับโครงการจัดสรรวัคซีนเพื่อประเทศกำลังพัฒนา COVAX

15.  วัคซีนไม่ได้ป้องกันการติดเชื้อได้ แต่บรรเทาอาการเจ็บป่วยได้จริงจากข้อมูลในหลาย ๆ ประเทศ ฉีดให้เยอะดีกว่าไม่ได้ฉีดเลย เพราะจะช่วยลดภาระของแพทย์ในแนวหน้า และลดอัตราการเสียชีวิตได้ เปิดโอกาสให้ผ่อนปรนมาตรการล็อกดาวน์ ทำให้ภาคการผลิตกลับมาผลิตและค้าขายได้อีกครั้ง ในยามที่ค่าเงินบาทอ่อนค่าเป็นโอกาสให้ผู้ส่งออก

16. สำหรับตลาดหุ้นไทย มีหุ้นที่ได้ประโยชน์จากเงินบาทอ่อนค่าที่พอจะช่วย SET Index ได้บ้าง แต่ความท้าทายคือ นับตั้งแต่เดือนพ.ค. 2021 SET Index ตัว EPS Revision หรือ ประมาณการกำไรของหุ้นไทย ถูกปรับในอัตราที่ลดลงมาอย่างต่อเนื่อง ขณะที่ตลาดหุ้นอย่างสหรัฐฯ ยุโรป หรือ ญี่ปุ่น มีการปรับประมาณการดีขึ้นมาตลอด และ EPS คาดการณ์ของ SET Index ยังห่างจากจุดเดิมปี 2019 ก่อนสถานการณ์โควิด-19 อยู่พอสมควรเลย
การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน,ข่าวเศรษฐกิจและการเงิน